proxectonos/corpus_dominio_legal_administrativo_tmp huggingface dataset:
RESOLUCIÓN do 9 de xuño de 1995, da Delegación Provincial da Coruña, pola que se autoriza e se aproba o proxecto de execución da instalación eléctrica que se cita. (Expediente número 65/1994).
CONSELLERÍA DE INDUSTRIA E COMERCIO — III. OUTRAS DISPOSICIÓNS — 07/08/1995

Vistos os expedientes incoados pola empresa Unión Eléctrica-Fenosa, S.A., con enderezo na rúa Severo Ochoa, número 2, 15008 A Coruña, para a autorización administrativa e aprobación do proxecto de execución da instalación que segue:
Proxecto de ampliación en 132 kV na subestación de Megasa (Narón), consistente en:
-Pórtico de estructura metálica sustentador da nova posición de chegada da liña desde Mourela.
-Interruptor tripolar a 132 kV e 2.000 A.
-Seccionador tripolar a 132 kV e 2.000 A.
-Seccionador tripolar a 132 kV e con posta na terra.
-Tres transformadores de intensidade a 150-300/5-5-5 A.
-Tres transformadores de tensión 132/raíz cadrada de 3/110 raíz cadrada de 3 kV.
Cumpridos os trámites ordenados nos capítulos III e IV do Decreto 2617/1966, do 20 de outubro, sobre autorización de instalacións eléctricas, esta delegación provincial resolveu,
Autorizar e aproba-lo proxecto de execución das devanditas instalacións, nas que as características se axustarán en tódalas súas partes ás que figuran nel e ás condicións técnicas e de seguridade establecidas nos regulamentos de aplicación e nos condicionados establecidos polos ministerios, organismos ou corporacións que constan nos expedientes.
A Coruña, 9 de xuño de 1995.
Juan Ignacio Lizaur Otero
Delegado provincial da Coruña
4685
ORDE do 6 de xullo de 1995 pola que se adscribe con carácter definitivo ó instituto de educación secundaria de Frións (Ribeira), ó profesorado que se relaciona.
CONSELLERÍA DE EDUCACIÓN E ORDENACIÓN UNIVERSITARIA — III. OUTRAS DISPOSICIÓNS — 04/08/1995

Por Decreto 162/1995, do 3 de xuño (DOG do 14) creouse o instituto de educación secundaria en Frións (Ribeira), trasladándose a este centro as ensinanzas da rama administrativa e comercial que se viñan impartindo no I.F.P. de Ribeira.
Procede, en consecuencia, establece-los cadros do persoal do I.F.P. de Ribeira e I.E.S. de Frións para o curso académico 1995-1996, e de acordo coa proposta efectuada pola Delegación Provincial da Consellería de Educación e Ordenación Universitaria da Coruña, adscribir, con carácter definitivo, no instituto de educación secundaria de Frións ó profesorado procedente do instituto de formación profesional de Ribeira que se relaciona.
Na súa virtude, esta consellería,
DISPÓN:
Primeiro.-Os cadros de persoal para o curso 1995-1996 do instituto de formación profesional de Ribeira e do instituto de educación secundaria de Frións son os que se fixan no anexo I a presente orde.
Segundo.-Os profesores de ensino secundario e os profesores técnicos de formación profesional que se
relacionan no anexo I desta orde quedan adscritos definitivamente ó instituto de educación secundaria de Frións.
Terceiro.-A adscrición á que se refire esta orde non supoñerá variación nin modificación da situación do profesorado nin dos dereitos que lles corresponden, e os servicios para efectos de permanencia ininterrompida no centro computaranse desde a toma de posesión no instituto de procedencia.
Cuarto.-Nos títulos administrativos dos interesados, a delegación provincial da consellería incluirá dilixencias nas que faga consta-la posesión no novo instituto.
Quinto.-A efectividade desta orde será do 1 de outubro de 1995.
Santiago de Compostela, 11 de xullo de 1995.
Juan Piñeiro Permuy
Conselleiro de Educación e Ordenación
Universitaria
5306
RESOLUCIÓN do 6 de xuño de 1995, da Delegación Provincial da Coruña, de autorización administrativa, declaración de utilidade pública e aprobación do proxecto de execución da instalación eléctrica que se cita. (Expediente número 126/1994).
CONSELLERÍA DE INDUSTRIA E COMERCIO — III. OUTRAS DISPOSICIÓNS — 07/08/1995

Visto o expediente incoado pola empresa Electra del Jallas, S.A., co enderezo na Praza da Constitución, 17, Cee (A Coruña), para a autorización administrativa, declaración de utilidade pública e aprobación do proxecto de execución das instalacións eléctricas que seguen:
-Liña eléctrica aérea de media tensión, a 20 kV, sobre apoios metálicos e de formigón, con conductor LA-56, con orixe no apoio nº 37 da liña Los Molinos-Allo e remate no C.T. de Riotorto, cunha lonxitude de 1.342 m.
-Liña derivada en apoio nº 2 da anterior sobre apoio formigón e conductor LA-56, de 30 m de lonxitude ata C.T. de Pardiñas. Muxía.
-Dous centros de transformación aéreos, de 100 e 50 kVA en Riotorto e Pardiñas respectivamente con tensións de 20/0,380-0,220 kV.
-Rede de baixa tensión sobre apoios de formigón e conductor R.Z. de 1.420 m de lonxitude en Riotorto e de 130 m en Pardiñas. Muxía.
Cumpridos os trámites ordenados nos capítulos III e IV dos decretos 2617 e 2619/1966, do 20 de outubro, sobre autorización e expropiación forzosa das instalacións eléctricas, esta delegación provincial resolveu,
Autorizar, declarar de utilidade pública e aproba-lo proxecto de execución das devanditas instalacións, nas que as características se axustarán en tódalas súas partes ás que figuran nel e ás condicións técnicas e de seguridade establecidas nos regulamentos de aplicación, e nos condicionados establecidos polos ministerios, organismos ou corporacións que constan nos expedientes.
A Coruña, 6 de xuño de 1995.
Juan Ignacio Lizaur Otero
Delegado provincial da Coruña
4686
RESOLUCIÓN do 21 de xullo de 1995, da Dirección Xeral de Universidades e Investigación, pola que se adxudican as axudas para a realización de proxectos de investigación convocadas no anexo I á Orde do 17 de febreiro de 1995 (DOG do 27 de febreiro).
CONSELLERÍA DE EDUCACIÓN E ORDENACIÓN UNIVERSITARIA — III. OUTRAS DISPOSICIÓNS — 04/08/1995

A Orde do 17 de febreiro de 1995 (DOG do 27 de febreiro), pola que se aproban as bases que rexerán as convocatorias de axudas e bolsas correspondentes a promoción xeral do coñecemento prevé, no seu anexo I, a concesión de axudas para a realización de proxectos de investigación.
Na súa virtude, de acordo co establecido nas bases da convocatoria e atendendo á proposta elaborada pola Comisión de Selección de Política Científica creada polo Decreto 160/1991, do 16 de maio (DOG do 28 de maio) e orde da Consellería de Educación e Ordenación Universitaria do 27 de xullo de 1994 (DOG do 10 de agosto), esta dirección xeral,
RESOLVE:
Primeiro.-Concede-las axudas para a realización de proxectos de investigación por parte de novos equipos (equipos de iniciación á investigación) ós solicitantes que se citan no anexo I da presente orde, na contía que se sinala.
Segundo.-Concede-las axudas para a realización de proxectos de investigación por parte de equipos consolidados ós solicitantes que se relacionan no anexo II da presente orde, na contía que se sinala.
Terceiro.-A Dirección Xeral de Universidades e Investigación adoptará as medidas necesarias para a instrucción dos correspondentes expedientes de gasto.
Cuarto.-A inobservancia por parte dos beneficiarios de calquera das bases establecidas na orde de convocatoria do 17 de febreiro de 1995, suporá a perda do dereito a percibi-la subvención correspondente.
Quinto.-Contra a presente resolución poderase interpoñer recurso ordinario ante o conselleiro de Educación e Ordenación Universitaria no prazo de un mes contado a partir da publicación da presente resolución no DOG, de acordo co disposto nos artigos 114 e seguintes da Lei 30/1992, de réxime xurídico das administracións públicas e do procedemento administrativo común.
Disposición derradeira
A presente resolución entrará en vigor o día seguinte ó da súa publicación no Diario Oficial de Galicia.
Santiago de Compostela, 21 de xullo de 1995.
José Manuel Touriñán López
Director xeral de Universidades e Investigación
5342
DECRETO 232/1995, do 20 de xullo, polo que se declara a urxente ocupación, para efectos de expropiación forzosa, polo Concello de Sanxenxo (Pontevedra), dos bens e dereitos necesarios para a realización das obras do proxecto de acondicionamento dos accesos ás praias de Raxó, Paxariñas e Pragueira.
CONSELLERÍA DE XUSTIZA, INTERIOR E RELACIÓNS LABORAIS — III. OUTRAS DISPOSICIÓNS — 04/08/1995

O Concello de Sanxenxo (Pontevedra), en sesión celebrada o día 25 de marzo de 1994, aprobou o proxecto de «Acondicionamento dos accesos ás praias de Raxó, Paxariñas e Pragueira» e na sesión do día 26 de abril de 1995 acordou solicitar da Xunta de Galicia a declaración de urxente ocupación dos bens e dereitos afectados pola expropiación forzosa ó abeiro do disposto no artigo 52 da Lei de expropiación forzosa. O concello remitiu documentación complementaria para a correcta tramitación do expediente con data de entrada no rexistro xeral da Consellería de Xustiza, Interior e Relacións Laborais o día 29 de xuño de 1995 baixo o número 6148.
Os bens nos que se concreta a declaración de urxente ocupación están determinados no expediente que se someteu a información pública.
A Dirección Xeral de Calidade Medioambiental e Urbanismo da Consellería de Política Territorial, Obras Públicas e Vivenda emitiu informe favorable. O dito informe tivo entrada no rexistro xeral da Conselleria de Xustiza, Interior e Relacións Laborais o día 9 de xuño de 1995, nº 5466.
Considérase necesaria a declaración de urxente ocupación dos bens e dereitos precisos para a realización das obras do proxecto técnico sinalado, son obras públicas de urxente e xustificada necesidade para a colectividade veciñal, e que as mesmas foron contratadas pola Dirección Xeral de Costas do Ministerio de Obras Públicas, Transportes e Medio Ambiente, e están en fase de execución, dispoñe dun prazo perentorio para poñe-los terreos a disposición do dito organismo.
A competencia para a declaración da urxente ocupación correspóndelle ó Consello da Xunta de Galicia segundo o disposto nos artigos 27.2º e 28.2º do Estatuto de Autonomia de Galicia.
Na súa virtude e por proposta do Consellerio de Xustiza, Interior e Relacións Laborais, logo de deliberación do Consello da Xunta de Galicia na súa reunión do día vinte de xullo de mil novecentos noventa e cinco,
DISPOÑO:
Artigo único
De conformidade co disposto no artigo 52 da Lei de expropiación forzosa, declárase a urxente ocupación, polo Concello de Sanxenxo (Pontevedra), para efectos de expropiación forzosa, dos bens e dereitos concretados no expediente administrativo instruído ó efecto e necesarios para a execución das obras do
proxecto de «Acondicionamento dos accesos ás praias de Raxó, Paxariñas e Pragueira».
Santiago de Compostela, vinte de xullo de mil novecentos noventa e cinco.
Manuel Fraga Iribarne
Presidente
Juan Miguel Diz Guedes
Conselleiro de Xustiza, Interior e Relacións Laborais
5343
ORDE do 20 de xuño de 1995 sobre concesión do título licencia de axencia de viaxes do grupo retallista a Viajestrada, S.L., co número XG-160 e casa central na rúa San Paio, 5 baixo, da Estrada (Pontevedra).
CONSELLERÍA DA PRESIDENCIA E ADMINISTRACIÓN PÚBLICA — III. OUTRAS DISPOSICIÓNS — 04/08/1995

Visto o expediente instruído por instancia de Jesús García Oliveira, na súa cualidade de representante de Viajestrada, S.L., en solicitude de concesión do oportuno título licencia de axencia de viaxes do grupo retallista.
Resultando que, coa referida solicitude xuntouse a documentación que se indica no artigo 4 e concordantes do Regulamento das axencias de viaxes aprobado polo Decreto 155/1989, do 22 de xuño, que regula o exercicio da actividade profesional que compete ás axencias de viaxes, e no que se especifican os documentos que terán que presentarse coa solicitude de outorgamento do título licencia.
Resultando que, tramitado o oportuno expediente, aparecen cumpridas as formalidades e xustificados os extremos que se sinalan nos artigos 4, 5 e 6 do regulamento.
Considerando que, na empresa solicitante concorren tódalas condicións esixidas polo Decreto 155/1989, do 22 de xuño, para a obtención do título licencia de axencia de viaxes do grupo retallista.
Vistos o Real decreto 2086/1983, do 1 de setembro, de traspaso de funcións e servicios do Estado á Comunidade Autónoma de Galicia en materia de turismo, a Lei 1/1983, do 22 de febreiro, reguladora da Xunta e do seu presidente, e o Decreto 155/1989, do 22 de xuño, polo que se aproba o Regulamento das axencias de viaxes de Galicia, esta consellería ten a ben resolver:
Artigo único.-Concédese título licencia de axencia de viaxes do grupo retallista, co número XG-160, a Viajestrada, S.L., con casa central na r/ San Paio, 5 baixo, da Estrada (Pontevedra), que poderá exerce-la súa actividade mercantil a partir da data de publicación desta orde no DOG, con suxeición ós preceptos do Decreto 155/1989, do 22 de xuño, polo que se aproba o Regulamento das axencias de viaxes de Galicia. A dita axencia quedará inscrita no Rexistro
de Empresas e Actividades Turísticas da Comunidade Autónoma galega.
Contra esta resolución, o interesado poderá interpoñer recurso contencioso-administrativo, ante a Sala do Contencioso-Administrativo do Tribunal Superior de Xustiza de Galicia, no prazo de dous meses a contar desde o día seguinte ó da súa publicación no Diario Oficial de Galicia.
Santiago de Compostela, 20 de xuño de 1995.
Dositeo Rodríguez Rodríguez
Conselleiro da Presidencia e Administración Pública
95-05040
RESOLUCIÓN do 6 de xuño de 1995, da Delegación Provincial da Coruña, de autorización administrativa, declaración de utilidade pública e aprobación do proxecto de execución da instalación eléctrica que se cita. (Expediente número 123/1994).
CONSELLERÍA DE INDUSTRIA E COMERCIO — III. OUTRAS DISPOSICIÓNS — 07/08/1995

Visto o expediente incoado pola empresa Electra del Jallas, S.A., co enderezo na Praza da Constitución, 17, Cee (A Coruña), para a autorización administrativa, declaración de utilidade pública e aprobación do proxecto de execución das instalacións eléctricas que seguen:
-Liña eléctrica subterránea de media tensión, a 20 kV, baixo tubo e con conductor RH.V., 12/20 kV, de 3(1x95) mm Al, de 172 m de lonxitude ata edificio Praia de Laxe.
-Centro de transformación en baixo de dito edificio, de 250 kVA e tensións de 20/0'380-0'220 kV. Laxe.
Cumpridos os trámites ordenados nos capítulos III e IV dos decretos 2617 e 2619/1966, do 20 de outubro, sobre autorización e expropiación forzosa das instalacións eléctricas, esta delegación provincial resolveu,
Autorizar, declarar de utilidade pública e aproba-lo proxecto de execución das devanditas instalacións, nas que as características se axustarán en tódalas súas partes ás que figuran nel e ás condicións técnicas e de seguridade establecidas nos regulamentos de aplicación, e nos condicionados establecidos polos ministerios, organismos ou corporacións que constan nos expedientes.
A Coruña, 6 de xuño de 1995.
Juan Ignacio Lizaur Otero
Delegado provincial da Coruña
95-4693
RESOLUCIÓN do 6 de xuño de 1995, da Delegación Provincial da Coruña, de autorización administrativa, declaración de utilidade pública e aprobación do proxecto de execución da instalación eléctrica que se cita. (Expediente número 122/1994).
CONSELLERÍA DE INDUSTRIA E COMERCIO — III. OUTRAS DISPOSICIÓNS — 07/08/1995

Visto o expediente incoado pola empresa Electra del Jallas, S.A., co enderezo na Praza da Constitución, 17, Cee (A Coruña), para a autorización administrativa, declaración de utilidade pública e aprobación do proxecto de execución das instalacións eléctricas que seguen:
-Liña eléctrica aérea de media tensión, a 20 kV, sobre apoio de formigón e conductor LA-56, de 19
m de lonxitude, con orixe en apoio nº 36 da liña Baio-Artón-Zas e remata en C.T. a construír en Andragalla.
-Centro de tranformación aéreo de 20 kVA e tensións de 20/0'380-0'220 kV en Andragalla, con rede de baixa tensión en apoios de formigón e conductor R.Z. de 95 e 50 mm, de 310 m de lonxitude. Zas.
Cumpridos os trámites ordenados nos capítulos III e IV dos decretos 2617 e 2619/1966, do 20 de outubro, sobre autorización e expropiación forzosa das instalacións eléctricas, esta delegación provincial resolveu,
Autorizar, declarar de utilidade pública e aproba-lo proxecto de execución das devanditas instalacións, nas que as características se axustarán en tódalas súas partes ás que figuran nel e ás condicións técnicas e de seguridade establecidas nos regulamentos de aplicación, e nos condicionados establecidos polos ministerios, organismos ou corporacións que constan nos expedientes.
A Coruña, 6 de xuño de 1995.
Juan Ignacio Lizaur Otero
Delegado provincial da Coruña
95-4692
RESOLUCIÓN do 6 de xuño de 1995, da Delegación Provincial da Coruña, de autorización administrativa, declaración de utilidade pública e aprobación do proxecto de execución da instalación eléctrica que se cita. (Expediente número 124/1994).
CONSELLERÍA DE INDUSTRIA E COMERCIO — III. OUTRAS DISPOSICIÓNS — 07/08/1995

Visto o expediente incoado pola empresa Electra del Jallas, S.A., co enderezo na Praza da Constitución, 17, Cee, (A Coruña), para a autorización administrativa, declaración de utilidade pública e aprobación do proxecto de execución das instalacións eléctricas que seguen:
-Variante de liña eléctrica aérea de media tensión, a 20 kV, sobre apoio de formigón e conductro LA-56, de 55 m de lonxitude, ó lado de C.T. de Matío.
-Rede de baixa tensión a 380-220 V, desde C.T. de Matío, sobre apoios de formigón e conductor R.Z. de 50 e 25 mm Al, de 1.125 m de lonxitude. Laxe.
Cumpridos os trámites ordenados nos capítulos III e IV dos decretos 2617 e 2619/1966, do 20 de outubro, sobre autorización e expropiación forzosa das instalacións eléctricas, esta delegación provincial resolveu,
Autorizar, declarar de utilidade pública e aproba-lo proxecto de execución das devanditas instalacións, nas que as características se axustarán en tódalas súas partes ás que figuran nel e ás condicións técnicas e de seguridade establecidas nos regulamentos de aplicación, e nos condicionados establecidos polos ministerios, organismos ou corporacións que constan nos expedientes.
A Coruña, 6 de xuño de 1995.
Juan Ignacio Lizaur Otero
Delegado provincial da Coruña
95-4694
RESOLUCIÓN do 6 de xuño de 1995, da Delegación Provincial da Coruña, de autorización administrativa, declaración de utilidade pública e aprobación do proxecto de execución da instalación eléctrica que se cita. (Expediente número 125/1994).
CONSELLERÍA DE INDUSTRIA E COMERCIO — III. OUTRAS DISPOSICIÓNS — 07/08/1995

Visto o expediente incoado pola empresa Electra del Jallas, S.A., co enderezo na Praza da Constitución, 17, Cee (A Coruña), para a autorización administrativa, declaración de utilidade pública e aprobación do proxecto de execución da instalación eléctrica que segue:
Liña eléctrica aérea de media tensión, a 20 kV, tramos I e II de circunvalación a Muros, sobre apoios metálicos e de formigón e con conductor LA-110, de 2.350 m de lonxitude con orixe na liña Cee-Muros, seguida de 62 m de liña subterránea, baixo tubo e con conductor R.H.V. 12/20 de 3(1x240) mm Al e remate en C.T. Espírito Santo de 160 kVA e tensión de 20/0,220-0,380 kV, con saida de rede de baixa tensión sobre apoios de formigón e conductor R.Z. de 350 m de lonxitude. Muros.
Cumpridos os trámites ordenados nos capítulos III e IV dos decretos 2617 e 2619/1966, do 20 de outubro, sobre autorización e expropiación forzosa das instalacións eléctricas, esta delegación provincial resolveu,
Autorizar, declarar de utilidade pública e aproba-lo proxecto de execución das devanditas instalacións, nas que as características se axustarán en tódalas súas partes ás que figuran nel e ás condicións técnicas e de seguridade establecidas nos regulamentos de aplicación, e nos condicionados establecidos polos ministerios, organismos ou corporacións que constan nos expedientes.
A Coruña, 6 de xuño de 1995.
Juan Ignacio Lizaur Otero
Delegado provincial da Coruña
95-4695
RESOLUCIÓN do 2 de xuño de 1995, da Delegación Provincial da Coruña, pola que se autoriza e se aproba o proxecto de execución da instalación eléctrica que se cita. (Expediente número IN407A 95/4-1).
CONSELLERÍA DE INDUSTRIA E COMERCIO — III. OUTRAS DISPOSICIÓNS — 07/08/1995

Visto o expediente para outorgamento de autorización administrativa e aprobación do proxecto de execución das instalacións eléctricas que a continuación se detallan:
-Solicitante: Unión Eléctrica-Fenosa, S.A.
-Enderezo social: r/ Severo Ochoa, 2. 15008 A Coruña.
-Denominación: L.M.T., C.T., R.B.T. en urbanización A Barcala.
-Situación: A Barcala-Cambre.
-Características: L.M.T. subterránea, a 15/20 kV, de 330 m de lonxitude, en conductor R.H.V. de Al, de 240 mm, a 12/20 kV que parte da L.M.T. San Marcos Koype, expediente 27742, e remate no C.T. de 1.000 kVA que se vai instalar na urbanización A Barcala. Concello de Cambre.
Cumpridos os trámites ordenados nos capítulos III e IV do Decreto 2617/1966, do 20 de outubro, sobre autorización de instalacións eléctricas, esta delegación provincial resolve,
Autorizar e aproba-lo proxecto de execución das devanditas instalacións, nas que as características axustaranse en tódalas súas partes ás que figuran no mesmo e ás condicións técnicas e de seguridade establecidas nos regulamentos de aplicación e nos condicionados establecidos polos ministerios, organismos ou corporacións que constan nos expedientes.
A Coruña, 2 de xuño de 1995.
Juan Ignacio Lizaur Otero
Delegado provincial da Coruña
95-4691
RESOLUCIÓN do 25 de maio de 1995, da Delegación Provincial da Coruña, pola que se autoriza e se aproba o proxecto de execución da instalación eléctrica que se cita. (Expediente número 52406 e dous máis).
CONSELLERÍA DE INDUSTRIA E COMERCIO — III. OUTRAS DISPOSICIÓNS — 07/08/1995

Vistos os expedientes incoados pola empresa Unión Eléctrica-Fenosa, S.A., con enderezo na rúa Severo Ochoa, número 2, 15008 A Coruña, para a autorización administrativa e aprobación do proxecto de execución das instalacións que seguen:
Expediente 52406.-Liña aérea de media tensión a 20 kV, en apoios de formigón e conductor LA-56, de 207 m de lonxitude, con orixe no apoio nº 24 da liña Palmeira-Corrubedo (expediente 51667) e final no C.T. de Teira. Centro de transformación aéreo de 50 kVA en Teira. Rede de baixa tensión sobre apoios de formigón e conductor R.Z. de 95 e 25 mm, de 1.690 m de lonxitude en Teira e Corrubedo. Ribeira.
Expediente 52407.-Liña subterránea de media tensión a 15/25 kV baixo tubo e conductor R.H.V. de 250 m de lonxitude, con orixe no C.T. de Atocha (expediente 51904) e final no centro de transformación de Cima do Lugar (expediente 51784). Arzúa.
Expediente 52409.-Liña aérea de media tensión a 20 kV, en apoios de formigón e metálicos, conductor LA-56, de 1.177 m de lonxitude, con orixe no C.T. Pazo de Galegos (expediente 34164) e final no C.T. de Reboredo. Centro de transformación aéreo de 50 kVA en Reboredo. Rede de baixa tensión en apoios de formigón e conductor R.Z., de 95 e 25 mm, de 350 m de lonxitude no lugar de Reboredo. Frades.
Cumpridos os trámites ordenados nos capítulos III e IV do Decreto 2617/1966, do 20 de outubro, sobre autorización de instalacións eléctricas, esta delegación provincial resolveu,
Autorizar e aproba-lo proxecto de execución das devanditas instalacións, nas que as características se axustarán en tódalas súas partes ás que figuran nel e ás condicións técnicas e de seguridade establecidas nos regulamentos de aplicación e nos condicionados
establecidos polos ministerios, organismos ou corporacións que constan nos expedientes.
A Coruña, 25 de maio de 1995.
Juan Ignacio Lizaur Otero
Delegado provincial da Coruña
4690
RESOLUCIÓN do 27 de xuño de 1995, da Secretaría Xeral da Consellería de Educación e Ordenación Universitaria, pola que se emprazan as partes interesadas no recurso contencioso-administrativo número 01/0001111/1995, interposto por Jesús Rodríguez Rodríguez.
CONSELLERÍA DE EDUCACIÓN E ORDENACIÓN UNIVERSITARIA — III. OUTRAS DISPOSICIÓNS — 07/08/1995

Recibida da sección primeira da Sala do Contencioso-Administrativo do Tribunal Superior de Xustiza de Galicia providencia pola que se admite o recurso contencioso-administrativo número 01/0001111/1995, interposto por Jesús Rodríguez Rodríguez, contra as bases polas que se rexerá a convocatoria de bolsas predoutorais (1ª e 2ª prórroga e nova adxudicación) recollidas no anexo II da orde da Consellería de Educación e Ordenación Univeritaria do 20 de marzo de 1995 (DOG do 4-4-1995).
Esta secretaría xeral acordou nesta data, e de conformidade co disposto no artigo 64 da Lei do 27 de decembro, reguladora da xurisdicción contencioso-ad
ministrativa, modificada pola Lei 10/1992, do 30 de abril, remitirlle o correspondente expediente administrativo á devandita sala, o cal se lles notifica a tódalas persoas interesadas no procedemento e son emprazadas para que poidan constituírse en parte en autos na sección primeira da Sala do Contencioso-Administrativo do Tribunal Superior de Xustiza de Galicia, no prazo de 9 días.
Santiago de Compostela, 27 de xuño de 1995.
Juan José Bértolo Cadenas
Secretario xeral da Consellería de Educación
e Ordenación Universitaria
4684
RESOLUCIÓN do 27 de xuño de 1995, da Secretaría Xeral da Consellería de Educación e Ordenación Universitaria, pola que se emprazan as partes interesadas no recurso contencioso-administrativo número 01/0001110/1995, interposto por Fernando Lino Vázquez González.
CONSELLERÍA DE EDUCACIÓN E ORDENACIÓN UNIVERSITARIA — III. OUTRAS DISPOSICIÓNS — 07/08/1995

Recibida da sección primeira da Sala do Contencioso-Administrativo do Tribunal Superior de Xustiza de Galicia providencia pola que se admite o recurso contencioso-administrativo número 01/0001110/1995, interposto por Fernando Lino Vázquez González, contra asa bases polas que se rexerá a convocatoria de bolsas para realizar estudios de doutoramento recollidas noanexo I da orde da Consellería de Educación e Ordenación Univeritaria do 20 de marzo de 1995 (DOG 4-4).
Esta secretaría xeral acordou nesta data, e de conformidade co disposto no artigo 64 da Lei do 27 de decembro, reguladora da xurisdicción contencioso-administrativa, modificada pola Lei 10/1992, do 30 de abril, remitirlle o correspondente expediente administrativo á devandita sala, o cal se lles notifica para xeral coñecemento a tódalas persoas interesadas no procedemento e son emprazadas para que poidan constituírse en parte en autos na sección primeira da Sala do Contencioso-Administrativo do Tribunal Superior de Xustiza de Galicia, no prazo de 9 días.
Santiago de Compostela, 27 de xuño de 1995.
Juan José Bértolo Cadenas
Secretario xeral da Consellería de Educación
e Ordenación Universitaria
4944
ORDE do 27 de febreiro de 1995 pola que se fixa o prezo de venda ó público de tres publicacións editadas pola Consellería de Agricultura, Gandería e Montes.
CONSELLERÍA DE AGRICULTURA, GANDERÍA E MONTES — III. OUTRAS DISPOSICIÓNS — 14/03/1995

A Lei 13/1991, do 9 de decembro, de taxas, prezos e exaccións reguladoras da Comunidade Autónoma de Galicia, sinala no seu artigo 6º a obriga de que os prezos privados sexan fixados polas consellerías correspondentes, logo do informe favorable da Consellería de Economía e Facenda, e publicados no Diario Oficial de Galicia.
Para cumprir este mandato e despois de emitido o preceptivo informe favorable da Consellería de Economía e Facenda, esta consellería
DISPÓN:
Artigo único
1.-Quedan aprobados os prezos de venda ó público das publicacións editadas por esta consellería que se relacionan no anexo.
2.-Estes prezos entenderanse con IVE incluído.
Disposición derradeira
Esta orde entrará en vigor o día seguinte ó da súa publicación no Diario Oficial de Galicia.
Santiago de Compostela, 27 de febreiro de 1995.
Tomás Pérez Vidal
Conselleiro de Agricultura, Gandería e Montes
ANEXO
-«Anuario de estatística agraria 1993»: 1.560 pe-
setas.
-«Catálogo da flora vascular galega»: 1.040 pesetas.
-«Memorias do CIAM»: 780 pesetas.
CORRECCIÓN de erros.-Orde do 12 de xaneiro de 1995 sobre axuda complementaria para o programa de leite escolar.
CONSELLERÍA DE AGRICULTURA, GANDERÍA E MONTES — III. OUTRAS DISPOSICIÓNS — 14/03/1995

Advertido erro no anexo II publicado na páxina 719 do DOG nº 15, do 23 de xaneiro, procede publicado debidamente corrixido.
RESOLUCIÓN do 16 de febreiro de 1995 pola que se adxudica unha bolsa de investigación reservada a universitarios de recente licenciatura.
ESCOLA GALEGA DE ADMINISTRACIÓN PÚBLICA — III. OUTRAS DISPOSICIÓNS — 08/03/1995

A Escola Galega de Administración Pública convocou por Resolución do 7 de decembro de 1994 (DOG nº 4, do 5 de xaneiro de 1995) unha bolsa de investigación reservada a universitarios de recente licenciatura.
O tribunal cualificador para a adxudicación desta bolsa, na súa reunión do 15 de febreiro de 1995, propuxo a adxudicación en favor do único candidato presentado, é dicir, de José González Vázquez, que obtivo 21,60 puntos.
Contra esta resolución cabe interpoñer no prazo de un mes recurso ordinario ante o conselleiro da Presidencia e Administración Pública da Xunta de Galicia (art. 114.2 da Lei 30/1992, do 26 de novembro), sen prexuízo da formulación do recurso contencioso-administrativo contra a resolución do devandito recurso ordinario.
Santiago de Compostela, 16 de febreiro de 1995.
Jaime Rodríguez-Arana Muñoz
Director da Escola Galega de Administración
Pública
DECRETO 65/1995, do 24 de febreiro, polo que se declara a urxente ocupación, para efectos de expropiación forzosa, pola Deputación Provincial de Lugo, dos bens e dereitos necesarios para a realización das obras do proxecto 22 RVL 94 - Chantada.-Alargamento e mellora da E. P. de Chantada por Sernande ós Peares, p.k. 0,800-1,100 e 2,200-2,550.
CONSELLERÍA DE XUSTIZA, INTERIOR E RELACIÓNS LABORAIS — III. OUTRAS DISPOSICIÓNS — 08/03/1995

A Deputación Provincial de Lugo, en sesión celebrada o día 16 de setembro de 1994, aprobou o
proxecto de 22 RVL, 94-Chantada.-alargamento e mellora da E.P. de Chantada por Sernande ós Peares, p.k. 0,800-1,100 e 2,200-2,550, e na sesión celebrada o día 31 de outubro de 1994 acordou solicitar da Xunta de Galicia a declaración de urxente ocupación dos bens e dereitos afectados pola expropiación forzosa ó abeiro do disposto no artigo 52 de Lei de expropiación forzosa. A deputación remitiu documentación complementaria para a correcta tramitación do expediente con data de entrada no rexistro xeral da Consellería de Xustiza, Interior e Relacións laborais o día 9 de febreiro de 1995 baixo o número 1.125.
Os bens nos que se concreta a declaración de urxente ocupación están determinados no expediente que se someteu a información pública.
A Dirección Xeral de Calidade Medioambiental e Urbanismo da Consellería de Política Territorial, Obras Públicas e Vivenda emitiu informe favorable. O dito informe tivo entrada no rexistro xeral da Consellería de Xustiza, Interior e Relacións Laborais o día 13 de febreiro de 1995, baixo o número 1.286.
Considérase necesaria a declaración de urxente ocupación dos bens e dereitos precisos para a realización das obras do proxecto técnico sinalado, porque son obras de grande interese provincial, xa que figuran incluídas no Plan Provincial de 1994.
A competencia para a declaración de urxente ocupación corresponde ó Consello da Xunta de Galicia segundo o disposto nos artigos 27.2 e 28.2 do Estatuto de autonomía para Galicia.
Na súa virtude e por proposta do conselleiro de Xustiza, Interior e Relacións Laborais, logo de deliberación do Consello da Xunta de Galicia na súa xuntanza do día vintecatro de febreiro de mil novecentos noventa e cinco,
DISPOÑO:
Artigo único.-De conformidade co disposto no artigo 52 da Lei de expropiación forzosa, declárase a urxente ocupación pola Deputación Provincial de Lugo, para efectos de expropiación forzosa, dos bens e dereitos concretados no expediente administrativo instruído para o efecto e necesarios para a execución das obras do proxecto de 22 RVL, 94-Chantada.-Alargamento e mellora da E.P. de Chantada por Sernande ós Peares, p.k. 0,800-1,100 e 2,200-2,550.
Santiago de Compostela, vintecatro de febreiro de mil novecentos noventa e cinco.
Manuel Fraga Iribarne
Presidente
Juan Manuel Diez Guedes
Conselleiro de Xustiza, Interior e Relacións
Laborais
RESOLUCIÓN do 17 de febreiro de 1995 pola que se adxudica unha bolsa para estimula-la investigación entre titulados universitarios superiores.
ESCOLA GALEGA DE ADMINISTRACIÓN PÚBLICA — III. OUTRAS DISPOSICIÓNS — 08/03/1995

A Escola Galega de Administración Pública convocou por Resolución do 5 de decembro de 1994 (DOG nº 4, do 5 de xaneiro de 1995) unha bolsa para estimula-la investigación entre titulados universitarios superiores.
O tribunal cualificador para a adxudicación desta bolsa, na súa reunión do 15 de febreiro de 1995, baremou tódalas solicitudes e propuxo a adxudicación en favor da candidata que obtivo a maior puntuación.
De conformidade coas competencias que me recoñece a normativa vixente e á vista da proposta do tribunal, resolvo outorgarlle a dita bolsa a Alba Nogueira López, que obtivo 23,07 puntos.
Contra esta resolución cabe interpoñer no prazo de un mes recurso ordinario ante o conselleiro da
Presidencia e Administración Pública da Xunta de Galicia (art. 114.2 da Lei 30/1992, do 26 de novembro), sen prexuízo da formulación do recurso contencioso-administrativo contra a resolución do devandito recurso ordinario.
Santiago de Compostela, 17 de febreiro de 1995.
Jaime Rodríguez-Arana Muñoz
Director da Escola Galega de Administración
Pública
RESOLUCIÓN do 6 de febreiro de 1995, da Delegación Provincial de Lugo, pola que se autoriza o establecemento da instalación eléctrica que se cita. (Expediente 4.152 A.T.).
CONSELLERÍA DE INDUSTRIA E COMERCIO — III. OUTRAS DISPOSICIÓNS — 14/03/1995

Visto o expediente incoado nesta delegación provincial por instancia do Concello de Sober, con domicilio en Sober-Lugo, en solicitude de autorización para instalar L.M.T., C.T. e R.B.T. para depuradora de augas en Canabal-Sober, e cumpridos os trámites de información pública que determina o artigo 9 do Decreto 2.617/1966, do 20 de outubro, sen que se presentase oposición nin obxección ningunha á citada solicitude.
O delegado provincial, de conformidade co Decreto 1.634/1980, artigo 14, e co 2.617/1966, artigo 11, así como coas demais disposicións vixentes, resolveu:
Autoriza-lo Concello de Sober para a instalación da liña media tensión a 20 kV, con apoios de formigón e metálicos, cunha lonxitude de 220 metros, con conductor LA-56. Centro de transformación intemperie, apoio metálico de 25 kVA, 20.000, 380/220 V. Rede de baixa tensión de 40 metros de lonxitude, apoios de formigón con conductores 0,6/1 LV, 3x25 Al/54,6 mm, no concello de Sober.
Esta autorización non supón a aprobación do proxecto.
Lugo, 6 de febreiro de 1995.
Jesús Bendaña Suárez
Delegado provincial de Lugo
RESOLUCIÓN do 17 de febreiro de 1995, da Dirección Xeral de Ordenación Educativa e Centros, pola que se lle autoriza a ampliación de dúas unidades do segundo ciclo de educación infantil ó centro privado San Fernando, de Vigo (Pontevedra).
CONSELLERÍA DE EDUCACIÓN E ORDENACIÓN UNIVERSITARIA — III. OUTRAS DISPOSICIÓNS — 14/03/1995

Examinado o expediente incoado pola titularidade do centro privado San Fernando de Vigo (Pontevedra) no que solicita a ampliación de dúas unidades do 2º ciclo de educación infantil no dito centro.
Resultando que o expediente foi tramitado pola Delegación Provincial de Educación e Ordenación Universitaria de Pontevedra que o envía cos informes emitidos pola Inspección de Educación, pola Unidade Técnica de Construccións e pola Oficina de Supervisión de Proxectos.
Vistos a Lei orgánica 1/1990, do 3 de outubro, de ordenación xeral do sistema educativo (BOE do 4), o Real decreto 1.004/1991, do 14 de xuño, polo que se establecen os requisitos mínimos dos centros que imparten ensinanzas de réxime xeral non universitario (BOE do 26) e demais disposicións complementarias.
Considerando que o devandito centro privado ten autorización ou clasificación definitiva para impartir educación preescolar.
Considerando que o Real decreto 1.004/1991 establece, na súa disposición transitoria terceira, que os centros privados que teñan autorización ou clasificación definitiva para imparti-la educación preescolar, na entrada en vixencia desta real decreto, enténdense autorizados para poder imparti-lo segundo ciclo de educación infantil.
Esta dirección xeral resolveu:
Autoriza-la ampliación de dúas unidades do segundo ciclo de educación infantil ó centro privado que se relaciona no anexo da presente resolución, facendo constar que, para a súa posta en funcionamento, a titulación do profesorado deberá axustarse ó establecido no Real decreto 1.004/1991.
Santiago de Compostela, 17 de febreiro de 1995.
Gerardo Muñoz Sánchez-Brunete
Director xeral de Ordenación Educativa e Centros
ANEXO QUE SE CITA
PROVINCIA DE PONTEVEDRA
Concello: Vigo.
Localidade: Vigo.
Enderezo: Baixada Salgueira, 39.
Denominación: San Fernando.
Titular: Sociedad Mercantil Colegio San Fernando, S.A.
Nivel: Educación Infantil 2º ciclo.
Unidades de que constaba: 1 de educación preescolar-párvulos.
Unidades novas autorizadas: 2.
Total de unidades autorizadas: 3.
DECRETO 64/1995, do 24 de febreiro, polo que se declara a urxente ocupación para efectos de expropiación forzosa pola Deputación Provincial de Lugo, dos bens e dereitos necesarios para a realización das obras do proxecto 22 P.O.L 94 Begonte-C.P Friol-Begonte, p.k. 16,772 ó 17,515.
CONSELLERÍA DE XUSTIZA, INTERIOR E RELACIÓNS LABORAIS — III. OUTRAS DISPOSICIÓNS — 08/03/1995

A Deputación Provincial de Lugo, en sesión celebrada o día 31 de outubro de 1994, aprobou o proxecto 22 P.O.L. 94 Begonte-C.P. Friol-Begonte, pk. 16,772 ó 17,515 e na mesma sesión acordou solicitar da Xunta de Galicia a declaración de urxente ocupación dos bens e dereitos afectados pola expropiación forzosa ó abeiro do disposto no artigo 52 da Lei de expropiación forzosa. A deputación remitiu
a documentación complementaria para a correcta tramitación do expediente con data de entrada no rexistro xeral da Consellería de Xustiza, Interior e Relacións Laborais o día 7 de febreiro de 1995 baixo o número 987.
Os bens nos que se concreta a declaración de urxente ocupación están determinados no expediente que se someteu a información pública.
A Dirección Xeral de Calidade Medioambiental e Urbanismo da Consellería de Política Territorial, Obras Públicas e Vivenda emitiu informe favorable. O dito informe tivo entrada no rexistro xeral da Consellería de Xustiza, Interior e Relacións Laborais o día 13 de febreiro de 1995, baixo o número 1.285.
Considérase necesaria a declaración de urxente ocupación dos bens e dereitos precisos para a realización das obras do proxecto técnico sinalado porque son obras de grande interese provincial, xa que figuran incluídas no Plan de Obras e Servicios de 1994.
A competencia para a declaración da urxente ocupación correspóndelle ó Consello da Xunta de Galicia segundo o disposto nos artigos 27.2 e 28.2 do Estatuto de autonomía de Galicia.
Na súa virtude e por proposta do conselleiro de Xustiza, Interior e Relacións Laborais, logo de deliberación do Consello da Xunta de Galicia na súa xuntanza do día vintecatro de febreiro de mil novecentos noventa e cinco,
DISPOÑO:
Artigo único.-De conformidade co disposto no artigo 52 da Lei de expropiación forzosa, declárase a urxente ocupación, pola Deputación Provincial de Lugo, para efectos de expropiación forzosa, dos bens e dereitos concretados no expediente administrativo instruído para o efecto e necesarios para a execución das obras do proxecto 22 P.O.L. 94 Begonte-C.P. Friol-Begonte, p.k. 16,772 6 17,515.
Santiago de Compostela, vintecatro de febreiro de mi1 novecentos noventa e cinco.
Manuel Fraga Iribarne
Presidente
Juan Miguel Diz Guedes
Conselleiro de Xustiza, Interior e Relacións
Laborais
CORRECCIÓN de erros.-Orde do 1 de febreiro de 1995 pola que se establece o programa de axudas para o fomento da economía social e a integración laboral dos minusválidos.
CONSELLERÍA DE FAMILIA, MULLER E XUVENTUDE — III. OUTRAS DISPOSICIÓNS — 26/05/1995

Advertidos erros na citada orde (publicada no DOG nº 36, do 21 de febreiro de 1995), cómpre efectua-las oportunas correccións:
-Na páxina 1.449, no apartado 2 da disposición adicional primeira, onde di: «As solicitudes de axudas feitas conforme a ordes de exercicios anteriores que reúnan actualmente os requisitos legais poderán ser atendidas este ano, tendo en conta a incidencia social e económica do solicitante», ten que dicir: «As solicitudes de axudas feitas conforme as ordes de exercicios anteriores que reuniran os requisitos legais establecidos nelas, poderán ser atendidas actualmente tendo en conta a incidencia social e económica do solicitante.»
-Na páxina 1.449, na cuarta e quinta liñas da disposición adicional segunda onde di: « ... axuda equivalente á recollida no artigo 4.3) e 7.2), aínda que ... », ten que dicir: « ... axuda equivalente á recollida no artigo 4.4), aínda que ... ».
-Na páxina 1.449, no apartado 1 da disposición adicional segunda, onde di: « ... durante os 4 anos anteriores ó seu retorno realizarán nos últimos ...», ten que dicir: « ... durante os 4 anos anteriores ó seu retorno ou realizaran nos últimos ... ».
-Na páxina 1.450, no recadro correspondente a lexislación aplicable, onde di: «Orde do 4 de febreiro de 1995 ... », ten que dicir: «Orde do 1 de febreiro de 1995 ... ».
DECRETO 137/1995, do 10 de maio, polo que se establece a composición da Comisión Interdepartamental de Ciencia e Tecnoloxía de Galicia (Cicetga).
CONSELLERÍA DE EDUCACIÓN E ORDENACIÓN UNIVERSITARIA — I. DISPOSICIÓNS XERAIS — 25/05/1995

A Lei 12/1993, do 6 de agosto, de fomento de investigación e de desenvolvemento tecnolóxico de Galicia crea, no artigo 11.1º a Comisión Interdepartamental de Ciencia e Tecnoloxía de Galicia, como órgano encargado da planificación, elaboración, coordinación e seguimento do Plan Galego de Investigación e Desenvolvemento Tecnolóxico de Galicia.
O apartado 2º do artigo 11 establece que a Comisión Interdepartamental de Ciencia e Tecnoloxía de Galicia estará composta por un presidente, un vicepresidente e un número de vocais que se determinará regulamentariamente.
Procede por iso dar cumprimento ó mandato legal e determina-la composición da Comisión Interdepartamental de Ciencia e Tecnoloxía de Galicia para, posteriormente, face-lo nomeamento dos membros da citada comisión e pasar a elabora-lo Plan Galego de Investigación e Desenvolvemento Tecnolóxico.
Por todo iso e por proposta do conselleiro de Educación e Ordenación Universitaria e logo de deliberación do Consello da Xunta de Galicia, na súa reunión do día dez de maio de mil novecentos noventa e cinco,
DISPOÑO:
Artigo único.
A Comisión Interdepartamental de Ciencia e Tecnoloxía de Galicia estará composta por un total de 14 membros:
1. Presidente: o presidente da Xunta de Galicia.
2. Vicepresidente: o conselleiro de Educación e Ordenación Universitaria.
3. Vocais: un representante de cada unha das consellerías da Xunta de Galicia nomeados por decreto do Consello da Xunta por proposta do conselleiro correspondente. O representante, con categoría de director xeral, será o responsable nesa consellería da área funcional que estea relacionada cos fins da Lei 12/1993 ou cos obxectivos ós que debe orientarse o Plan Galego de Investigación e Desenvolvemento Tecnolóxico especificados nos artigos 2 e 3.2º da citada lei.
4. Como secretario da comisión actuará o do Plan Galego de Investigación e Desenvolvemento Tecnolóxico.
Disposicións derradeiras
Primeira.-Facúltase o conselleiro de Educación e Ordenación Universitaria para dicta-las disposicións necesarias de desenvolvemento e execución do presente decreto.
Segunda.-Este decreto entrará en vigor o día seguinte ó da súa publicación no Diario Oficial de Galicia.
Santiago de Compostela, dez de maio de mil novecentos noventa e cinco.
Manuel Fraga Iribarne
Presidente
Juan Piñeiro Permuy
Conselleiro de Educación e Ordenación Universitaria
CORRECCIÓN de erros.-Decreto 87/1995, do 16 de marzo, polo que se regula a admisión de alumnos nos centros sostidos con fondos públicos de educación infantil, de educación primaria e de educación secundaria.
CONSELLERÍA DE EDUCACIÓN E ORDENACIÓN UNIVERSITARIA — I. DISPOSICIÓNS XERAIS — 25/05/1995

Advertidos erros no devandito decreto publicado no DOG nº 61, do martes 28 de marzo, cómpre face-las oportunas correccións:
-Na páxina 2.292, no artigo 10º, onde di: «contratio», debe dicir: «contrario».
-Na páxina 2.293, no artigo 12º.1, onde di: «valorarasae», debe dicir: «valorarase».
-Na páxina 2.293, no artigo 12º.2, onde di: «caos», debe dicir: «caso».
-Na páxina 2.293, no artigo 16º, onde di: «c) Maior puntuación obtida no apartado de rendas anuais da unidade familiar», debe dicir: «e) Maior puntuación obtida no apartado de rendas anuais da unidade familiar».
-Na páxina 2.293, no artigo 18º, onde di: «sen prexuízo do disposto no apartado 2 do artigo 13º», debe dicir: «sen prexuízo do disposto no apartado 2 do artigo 12º». Onde di: «logo de resolve-las solicitudes ós consellos escolares», debe dicir: «logo de resolve-las solicitudes os consellos escolares».
-Na páxina 2.294, na disposición adicional 3ª.1, onde di: «criterios de ingresos», debe dicir: «criterios de ingreso».
-Na disposición adicional sexta, onde di: «secta», debe dicir: «sexta»; onde di: «ademais dos sinalados pro este decreto», debe dicir: «ademais dos sinalados por este decreto».
-Transitoria primera; onde di: «prevista no apartado 1 do artigo 9», debe dicir: «prevista no artigo 9º». Onde di: «cando cmporte un cambio de centro», debe dicir: «cando comporte un cambio de centro».
-Na páxina 2.294, na disposición derrogatoria 4ª, onde di: «Orde do 7 de abril de 1988 pola que se modifica parcialmente a Orde do 9 de abril de 1987, pola que se establecen normas de procedemento para a admisión de alumnos en centros docentes de bacharelato e formación profesional sostidos con fondos públicos», e debe dicir: «Orde do 20 de xaneiro de 1993, pola que se modifica parcialmente a do 9 de abril de 1987, pola que se establecen normas de procedemento para a admisión de alumnos en centros docentes de bacharelato e formación profesional sostidos con fondos públicos».
CORRECCIÓN de erros.-Decreto 125/1995, do 10 de maio, polo que se regula a elaboración de productos lácteos a base de leite cru de vaca, considerados como productos tradicionais e se crea o Rexistro de Explotacións Agrarias Elaboradoras de Productos Lácteos Tradicionais.
CONSELLERÍA DA PRESIDENCIA E ADMINISTRACIÓN PÚBLICA — I. DISPOSICIÓNS XERAIS — 16/05/1995

Advertidos erros no devandito decreto, publicado no DOG nº 91, do 12 de maio, cómpre face-las seguintes correccións:
-Na páxina 3.539, artigo 2º, onde di: «Rexistro de Explotacións Elaboradoras de Productos Lácteos Tradicionais», debe dicir: «Rexistro de Explotacións Agrarias Elaboradoras de Productos Lácteos Tradicionais».
-Na páxina 3.539, artigo 4º, onde di: «... no que se inscribirán tódalas explotacións de gando vacún que se dediquen á elaboración de productos lácteos tradicionais con destino á venda local», debe dicir: «... no que deberán inscribirse tódalas explotacións de gando vacún que pretendan dedicarse á elaboración de productos lácteos tradicionais con destinio á venda local».
-Na páxina 3.539, artigo 6º, onde di: «... e irá acompañado dunha memoria xustificativa de acordo co modelo establecido no anexo II», debe dicir: «... e irá acompañada da acreditación sanitaria da explotación e dunha memoria descritiva de acordo co modelo establecido no anexo II».
-Na páxina 3.540, disposición transitoria, parágrafo primeiro, onde di: «... no prazo máximo de dous meses desde a súa entrada en vigor», debe dicir: «... no prazo máximo de dous meses a partir da entrada en vigor do presente decreto».